Translate the text from Welsh to English.



 
Heddiw rydym yn lansio ein hail Strategaeth Genedlaethol ar Drais yn erbyn Menywod, Cam\-drin Domestig a Thrais Rhywiol. Bydd yn cwmpasu’r cyfnod tan ddiwedd y weinyddiaeth hon yn 2026\. Mae ymrwymiad i fynd i'r afael â gwreiddyn y broblem yn ogystal â’r effaith yn ei nodweddu.


Mae'r strategaeth hon yn gyfle i Lywodraeth Cymru a'i phartneriaid yn y sector cyhoeddus, y sector preifat a'r trydydd sector gymryd camau i fynd i'r afael â thrais gan ddynion, anghydraddoldeb rhywiol a chasineb at fenywod yn uniongyrchol.


Mae uchelgais wrth wraidd y strategaeth hon. Er bod camau gweithredu ac ymyriadau llwyddiannus rydym am barhau â nhw, rydym wedi diffinio blaenoriaethau a dulliau gweithredu newydd er mwyn ehangu a chyflymu ein hymateb, ac ymdrin â thrais yn erbyn menywod, cam\-drin domestig a thrais rhywiol mewn ffordd gyfannol.


Gosododd ein Rhaglen Lywodraethu ein hamcan llesiant i ddathlu amrywiaeth a dileu anghydraddoldeb ar ei holl ffurfiau. Bydd y strategaeth hon a'r gwaith a fydd yn dilyn yn gwneud cyfraniad sylweddol i hyn ac i'n gweledigaeth ni oll i roi terfyn ar drais yn erbyn menywod a merched, cam\-drin domestig a thrais rhywiol yng Nghymru. Rhaid i ni herio normau, agweddau a chredoau cymdeithas, oherwydd y pethau hyn sy'n cynnal, esgusodi a chyfiawnhau trais yn erbyn menywod, cam\-drin domestig a thrais rhywiol. Efallai na fyddwn yn rhoi terfyn ar drais yn erbyn menywod, cam\-drin domestig a thrais rhywiol yn ystod oes y strategaeth hon, ond drwy anelu’n uchel, mae’n bosibl iawn y gwnawn ni gyflawni ein nod o sicrhau mai Cymru yw'r lle mwyaf diogel yn Ewrop i fod yn fenyw, tanseilio'r amgylchedd y mae cam\-drin domestig yn digwydd ynddo a dadnormaleiddio aflonyddu a thrais rhywiol, a'r ymddygiadau sy'n eu galluogi, ym mhob rhan o'n cymdeithas.


Mae Cymru wedi gwneud cynnydd sylweddol wrth fynd i'r afael â thrais yn erbyn menywod, cam\-drin domestig a thrais rhywiol, ac mae gennym bob hawl i fod yn falch o’n record: o'r awdurdodau cyhoeddus sydd wedi gweithio'n ddiflino i greu awyrgylch lle y caiff trais yn erbyn menywod, cam\-drin domestig a thrais rhywiol ei herio; o'r partneriaid cyflawni sy'n cynnig cefnogaeth drwy wasanaethau ymatebol sy'n seiliedig ar werthoedd; ac o'r goroeswyr sydd wedi codi eu llais a rhannu eu safbwyntiau er mwyn helpu eraill drwy lywio'r ffordd yr ydym ni, fel cyrff datganoledig ac annatganoledig, yn gwella gyda’n gilydd.


Strategaeth ar gyfer Cymru gyfan yw hon, sy'n diffinio ac yn arwain y ffordd ym mhob rhan o'r sector cyhoeddus yng Nghymru. Mae'n dibynnu ar gydweithredu, un o nodweddion allweddol ein ffordd o weithio o dan Lesiant Cenedlaethau'r Dyfodol, a gwelir y dull ataliol o weithio yn y ffordd y mae'r camau gweithredu yn y cynllun yn ceisio mynd i'r afael ag achosion sylfaenol trais yn erbyn menywod, cam\-drin domestig a thrais rhywiol. Mae’n strategaeth ar gyfer awdurdodau cyhoeddus a'r trydydd sector, sy’n nodi blaenoriaethau i greu ymdeimlad cyffredin o ymdrechu tuag at weledigaeth a rennir a bydd yn cyfrannu at ein nodau llesiant cyfunol, yn arbennig Cymru fwy cyfartal a Chymru iachach. Mae hefyd yn strategaeth ar gyfer byd busnes a chymdeithas yn ehangach, er mwyn gwneud y newidiadau i normau, ymddygiadau a diwylliannau sy'n hanfodol er mwyn cyflawni ein huchelgeisiau. Nod y strategaeth hon yw rhoi terfyn ar drais yn erbyn menywod, cam\-drin domestig a thrais rhywiol ac felly mae'n rhaid mabwysiadu dull gweithredu amlasiantaethol ac amlddisgyblaethol sy'n rhoi lle canolog i leisiau arbenigwyr, dioddefwyr a goroeswyr.


Mae rhoi terfyn ar drais yn erbyn menywod, cam\-drin domestig a thrais rhywiol yn her gymhleth, sy'n cwmpasu sawl elfen a chwestiwn, ynghyd â’u hachos a’u heffaith ar oroeswyr a'u teuluoedd, camdrinwyr a'r cyrff hynny sydd o dan ddyletswydd gyfreithiol neu foesol i weithredu. Dim ond os bydd pawb yn teimlo perchenogaeth dros y strategaeth ac ymrwymiad i’r gydymdrech sydd ei hangen er mwyn cyflawni'r weledigaeth hon y gall ein dull gweithredu Cymru gyfan fod yn effeithiol.


Bydd arweinyddiaeth ar bob lefel ac ym mhob rhan o'r system yn hanfodol er mwyn sicrhau bod y strategaeth hon yn ddogfen fyw: arweinyddiaeth gan wleidyddion ac arweinwyr ar bob lefel mewn gwasanaethau cyhoeddus, gwasanaethau arbenigol trais yn erbyn menywod, cam\-drin domestig a thrais rhywiol, goroeswyr a rhannau ehangach o'r gymdeithas ddinesig, arweinwyr ym maes busnes, y sector gofal ac addysg ac unigolion, sy'n ysgwyddo’r cyfrifoldeb i gael eu grymuso a'u cefnogi i arwain y newid sydd ei angen arnom mewn cymdeithas, i herio ac addysgu.


Caiff y Strategaeth ei gweithredu drwy ddull glasbrint amlasiantaethol a oruchwylir gan y Bwrdd Partneriaeth Cenedlaethol newydd y byddaf yn ei gadeirio ar y cyd â'r Comisiynydd Heddlu a Throseddu Dafydd Llywelyn. Bydd cyfraniad goroeswyr yn elfen annatod o strwythur y glasbrint i graffu ar gamau gweithredu a phenderfyniadau wrth i'r dull newydd esblygu.







Translation:


 
Today we are launching our second Violence against Women, Domestic Abuse and Sexual Violence (VAWDASV) National Strategy. It will cover the period to the end of this administration in 2026\. It is marked by a commitment to tackle cause as well as effect.


This strategy is an opportunity for the Welsh Government and its partners in the public, private and third sectors to take action to tackle male violence, gender inequality and misogyny head on.


Ambition lies at the heart of this strategy. Whilst there are successful actions and interventions we want to continue, we have defined new priorities and approaches to expand and accelerate our response and address VAWDASV as a whole system.


Our Programme for Government set our well\-being objective to celebrate diversity and eliminate inequality in all its form. This strategy and the work that will follow will make a significant contribution to this and our collective vision to end violence against women and girls, domestic abuse and sexual violence in Wales. We must challenge societal norms, attitudes and beliefs as these are what perpetuate, excuse and legitimise VAWDASV. We may not end VAWDASV during the life of this strategy but by setting our sights this high we may well achieve our aim to make Wales the safest place in Europe to be a woman, to undermine the environment in which domestic abuse takes place and to de\-normalise sexual harassment and violence, and the behaviours which enable it, in all parts of our society.


Wales has made significant progress in tackling VAWDASV and we have a right to be proud of our record: of the public authorities who have worked tirelessly to create an environment where VAWDASV is challenged; of the delivery partners who offer support through services which are responsive and values driven; and of the survivors who have offered their voice and perspective to help others by informing the way we, as devolved and non\-devolved bodies, improve together.


This is an all\-Wales strategy defining and leading action within all parts of the Welsh public sector. It depends on collaboration, a key feature of our Well\-being of Future Generations way of working, and the preventative way of working is seen in how the actions in the plan seek to tackle the root causes of VAWDASV.It is a strategy for public authorities and the third sector setting out priorities to create a collective sense of endeavour towards a shared vision and will make a contribution to our collective well\-being goals, in particular a more equal Wales and healthier Wales.. It is also a strategy for business and wider society to make the changes to norms, behaviours and cultures, which will lie at the root of achieving our ambitions. This strategy seeks to end VAWDASV and therefore must take a multi\-agency and multi\-disciplinary approach including the voices of experts by experience at its heart.


Ending VAWDASV is a complex challenge, involving many facets and issues affecting cause and effect for survivors and their families, perpetrators of abuse and those bodies with a duty to act whether that is legal or moral. Our whole Wales approach can only be effective if all parties feel a sense of ownership of the strategy and commitment to the shared endeavour necessary to achieve our vision.


Making this strategy a living document will take leadership at all levels and in all parts of the system. Leadership from politicians and leaders at all levels in public service, the specialist VAWDASV services, survivors and wider civic society. Leadership in business, the care sector and education and as individuals taking responsibility to be empowered and supported to lead the change we need in society, to challenge and educate.


The Strategy will be delivered through a multi\-agency blueprint approach overseen by the new National Partnership Board that I will co\-chair with Police and Crime Commissioner Dafydd Llywelyn. The involvement of survivors will be integral throughout the blueprint structure to scrutinise actions and decisions as the new approach evolves.